Diari Oficial de la Generalitat Valenciana


Sumari del DOGV 3427, del 04-02-1999 (1998/11492)

Informació pública de les bases que han de regir la convocatòria per a la provisió en propietat de cinc places d'oficial de bombers.
------------------------------------------------------------------------------------------------------------------------------------

### Dades del document

Número de DOGV
:   3427

Data del DOGV
:   04-02-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/11746


Data del document
:   04-02-1999

Organisme emissor
:   Ajuntament de València

Tipus de document
:   Convocatòria

Descriptors 

:   * València
    * concurs administratiu
    * lluita contra incendis
    * administració local

Informació pública de les bases que han de regir la convocatòria per a la provisió en propietat de cinc places d'oficial de bombers. [1998/Q11424]
  
El Ple de l'Ajuntament de València, en la sessió del dia 29 de maig de 1998, va aprovar les bases següents:
  
Bases que regiran la convocatòria per a proveir en propietat cinc places d'oficial de bombers
  
L'objecte d'aquestes bases, aprovades pel Ple de la corporació el dia 29 de maig de 1998, és la provisió en propietat de cinc places d'oficial de bombers de l'escala d'administració especial; subescala: tècnica; classe: superiors; grup A de titulació de l'article 25 de la Llei 30/1984, de 2 d'agost, de les quals se'n reserven dues per a la promoció interna.
  
El procediment selectiu és el d'oposició lliure.
  
Normes generals
  
Primera. Places màximes que cal proveir
  
El tribunal no podrà declarar que ha superat el procés selectiu un nombre d'aspirants superior al de places convocades.
  
Segona. Places de promoció interna
  
Els aspirants no podran participar simultàniament per ambdós sistemes d'accés.
  
La contravenció d'aquesta norma determinarà l'exclusió dels qui no l'observen en les sol·licituds pel que fa al torn de promoció interna, tret que en el termini que fa referència a l'exposició de la llista provisional d'admesos, la persona interessada manifeste optar per l'altre torn.
  
Les places que no es cobrisquen mitjançant promoció interna acreixeran les que corresponen al sistema d'accés lliure.
  
Tercera. Característiques de les places
  
Als titulars d'aquestes places els correspondran les funcions de:
  
- Ocupar la Direcció de Guàrdia del Servei, que se seguirà mitjançant torns entre oficials, en les condicions que establisca la Direcció del Servei de Bombers i Protecció Civil.
  
- Ocupar la Direcció del Grup de Salvament i Socors del Lloc de Comandament avançat en totes les emergències contemplades en el Pla d'Emergència Municipal i en tots els supòsits d'aquest, durant la Direcció de Guàrdia i substituirà en absència del cap de Servei de Bombers i Protecció Civil la direcció d'aquest.
  
- Dirigir i coordinar tots els protocols i plans d'actuació confeccionats pel Servei, en relació a actuacions de Protecció Civil en absència del cap de servei.
  
- Emetre informes tècnics per a l'activació del Pla d'Emergència Municipal per sinistres a instal·lacions industrials i transport de mercaderies perilloses amb risc de contaminació mediambiental, explosió i altres riscos químics, igualment emetre un informe tècnic sobre l'actuació realitzada després de la intervenció en qualsevol dels supòsits anteriors.
  
- Emetre un informe tècnic sobre edificació ruïnosa i sobre la direcció dels treballs en sinistres d'edificació.
  
- Dirigir i coordinar la intervenció dels sinistres que per la seua importància ho justifiquen, a consideració pròpia, o bé a sol·licitud del suboficial o requeriment del cap del Servei de Bombers i Protecció Civil durant la guàrdia.
  
- La direcció d'una de les unitats operatives encomanada per la Direcció del Servei i d'acord amb les directrius d'aquesta en relació a les funcions següents:
  
\* Planificació, organització i control dels recursos humans, sobre la base de:
  
- Distribució d'aquests en els diferents parcs per a la major efectivitat en el Servei.
  
- Instrucció i capacitació operativa.
  
\* Planificació, organització i control dels recursos tècnics.
  
- Estudi i control de les intervencions de la unitat assignada en relació a mitjans i mètodes, i la realització d'un informe d'aquests.
  
- Col·laborar amb la Direcció del Servei en els treballs especials que li foren encomanats en relació amb el servei, tant teòrics com pràctics, com ara estudis sobre vehicles, equips i ferramentes, activitats, etcètera, i proposta d'informes.
  
- Totes les altres funcions que es deriven de la naturalesa del Servei.
  
Quarta. Requisits dels aspirants
  
Per a ser admés a aquest procés selectiu per a l'accés a la funció pública local, caldrà:
  
a) Posseir la nacionalitat espanyola o, d'acord amb el que estableix la Llei 17/1993, de 23 de desembre, sobre l'accés a determinats sectors de la funció pública dels nacionals de la resta d'estats membres de la Unió Europea, tenir la nacionalitat d'un país membre d'aquesta o la de qualsevol d'aquells estats als que, en virtut de tractats internacionals realitzats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el Tractat Constitutiu de la Unió Europea.
  
b) Tenir complits 18 anys i no excedir dels 55.
  
c) Posseir algun dels títols universitaris compresos en l'apartat III, grup A, enginyeries, annex del catàleg de títols universitaris oficials del Reial Decret 1.954/1994, de 30 de setembre (BOE núm. 275 de 17.11.94) sobre homologació de títols als del catàleg de títols oficials creat pel Reial Decret 1.497/1987, de 27 de novembre (Arquitectura i Enginyeria), o en condicions d'obtenir-lo en la data en què finalitze el termini de presentació d'instàncies.
  
d) Posseir la capacitat física i psíquica necessàries per a l'exercici de les funcions dels llocs de treball afectats, de conformitat amb el quadre d'exclusions mèdiques que s'indiquen en els annexos I i II.
  
e) No haver sigut separat mitjançant expedient disciplinari del servei de qualsevol de les administracions o institucions públiques, ni trobar-se inhabilitat per a l'exercici de funcions públiques.
  
f) Posseir el permís de conducció de la classe C1 o equivalent establit en el Reial Decret 772/1997, de 30 de maig (C).
  
Per als aspirants del torn de promoció interna:
  
g) Complir els requisits exigits amb caràcter general, i tenir una antiguitat com a mínim de dos anys de serveis efectius en l'escala d'administració especial, grup B de titulació a l'Ajuntament de València.
  
Cinquena. Forma i termini de presentació d'instàncies
  
Les instàncies per a sol·licitar prendre part en aquesta convocatòria s'han de dirigir a l'alcaldessa presidenta de l'Ajuntament de València i s'han de presentar al Registre General d'Entrada d'aquest, o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú; es pot utilitzar la instància model que facilitarà l'Oficina d'Informació Municipal, situada a la plaça de l'Ajuntament, número 1, planta baixa, durant un termini de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado.
  
A la instància caldrà acompanyar el resguard de l'ingrés bancari en el compte número 063-3101333478 de Bancaixa, efectuat directament o per transferència de l'import dels drets d'examen, que es fixen en 5.700 pessetes. Es podrà adjuntar, si s'escau, el resguard del gir postal o telegràfic del pagament. En aquest resguard caldrà fer constar la convocatòria a què correspon l'ingrés.
  
Els drets d'examen esmentats sols es tornaran als qui no siguen admesos al procediment selectiu per manca d'algun dels requisits exigits per a prendre-hi part.
  
A la instància caldrà indicar el torn pel qual s'opta.
  
Així mateix, caldrà adjuntar un certificat mèdic actualitzat, estés en imprés oficial i firmat per un col·legiat en exercici, on es faça constar, expressament, que l'opositor compleix les condicions físiques i sanitàries necessàries i suficients per a la realització de les proves físiques que s'indiquen especificades al primer exercici.
  
No s'admetran aquells certificats que no s'ajusten pel que fa a la redacció a aquests conceptes.
  
Aquest certificat mèdic no exclou les comprovacions posteriors a què fa referència la segona prova del segon exercici.
  
Sisena. Admissió dels aspirants
  
Per a ser admesos a les proves selectives, serà suficient que els aspirants manifesten en les instàncies que compleixen totes i cadascuna de les condicions exigides, referides a la data d'expiració del termini de presentació d'instàncies i haver pagat els drets d'examen.
  
Una vegada expirat aquest termini, mitjançant una resolució, en el termini d'un mes, ampliable en els supòsits establits en la Llei 30/1992, es declararà aprovada la llista d'admesos i exclosos, la qual s'adoptarà tenint en compte el que han declarat els aspirants i sense perjudici del que determina la base 11. En aquesta resolució, que es publicarà en el Butlletí Oficial de la Província, indicarà el termini de 10 dies per a esmena d'errades pels aspirants exclosos. Així mateix, en aquest termini les persones interessades podran presentar qualsevol reclamació pertinent.
  
La publicació d'aquesta resolució serà determinant dels terminis a l'efecte de possibles impugnacions o recursos.
  
Les errades de fet es podran esmenar en qualsevol moment, d'ofici o a petició de la persona interessada.
  
Si no es produeix cap reclamació, suggeriment o petició d'esmena, la resolució provisional esdevindrà definitiva automàticament. En un altre cas, una vegada resoltes les reclamacions i esmenes, es publicaran en el Butlletí Oficial de la Província o es notificaran individualment als directament afectats.
  
Setena. Tribunal
  
El tribunal per a aquesta selecció estarà integrat pels membres següents, tots amb veu i vot:
  
- Presidenta titular: l'alcaldessa de la corporació.
  
- President suplent: el regidor delegat de l'Àrea d'Administració General o membre de la corporació en qui delegue la presidenta titular.
  
- Secretari titular: el secretari general de la corporació.
  
- Secretari suplent: el funcionari amb habilitació de caràcter nacional, subescala secretaria, en qui delegue el secretari titular.
  
- Vocals:
  
· Titular: un regidor membre de la corporació designat a aquest efecte amb titulació igual o superior a la requerida per a la plaça que es convoca.
  
· Suplent: un regidor membre de la corporació designat a aquest efecte amb titulació igual o superior a la requerida per a la plaça que es convoca.
  
· Titular: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
· Suplent: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
· Titular: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
· Suplent: un funcionari de carrera amb titulació igual o superior a la requerida per a la plaça que es convoca i corresponent a la mateixa àrea de coneixements.
  
· Titular: un funcionari de carrera d'aquesta corporació, del grup A de titulació.
  
· Suplent: un funcionari de carrera d'aquesta corporació, del grup A de titulació.
  
· Titular: un funcionari de carrera d'aquesta corporació, del grup A de titulació pertanyent a la mateixa àrea de coneixements.
  
· Suplent: un funcionari de carrera d'aquesta corporació, del grup A de titulació pertanyent a la mateixa àrea de coneixements.
  
· Titular: un representant de l'administració del Consell, designat per la Conselleria de Presidència amb titulació igual o superior a la requerida per a la plaça que es convoca i pertanyent a la mateixa àrea de coneixements.
  
· Suplent: un representant de l'administració del Consell, designat per la Conselleria de Presidència amb titulació igual o superior a la requerida per a la plaça que es convoca i pertanyent a la mateixa àrea de coneixements.
  
· Titular: un funcionari de carrera d'aquesta corporació, membre d'alguna de les seccions sindicals representatives amb titulació igual o superior a la requerida per a la plaça que es convoca.
  
· Suplent: un funcionari de carrera d'aquesta corporació, membre d'alguna de les seccions sindicals representatives amb titulació igual o superior a la requerida per a la plaça que es convoca.
  
En cas d'absència del president titular o suplent, la presidència li correspondrà al vocal regidor.
  
El nomenament com a membre d'aquest tribunal es farà públic, en el marc d'aquestes bases, per resolució de l'Alcaldia o acord de la Comissió de Govern, si ho tinguera delegat.
  
El tribunal no podrà constituir-se ni actuar sense l'assistència, almenys, de la meitat dels membres, titulars o suplents indistintament.
  
A l'efecte del que estableix l'annex IV del Reial Decret 236/1988, de 4 de març, el tribunal que actua en aquesta prova selectiva té la categoria primera de les que s'hi recullen, tant pel que fa a les assistències dels membres del tribunal com la dels assessors i col·laboradors.
  
Els membres del tribunal podran ser recusats pels aspirants de conformitat amb el que s'estableix en els articles 28 i 29 de la Llei 30/1992.
  
Vuitena. Calendari
  
La data, l'hora i el lloc de realització del primer exercici de les proves selectives s'anunciarà en la publicació de la resolució per la qual s'aprove la llista d'admesos i exclosos a què fa referència la norma sisena anterior.
  
Una vegada començades les proves selectives no serà obligatòria la publicació dels següents anuncis de realització de la resta d'exercicis en el Butlletí Oficial de la Província. El tribunal farà públics aquests anuncis al tauler d'anuncis de la corporació amb 12 hores d'antelació al començament d'aquestes, si es tracta del mateix exercici, o de 24 si es tracta d'un de nou. En qualsevol cas, des de la conclusió d'un exercici fins el començament del següent no han de transcórrer menys de 72 hores ni més de 45 dies naturals.
  
Es podran reduir els terminis indicats si ho proposa el tribunal i ho accepten tots els aspirants o ho sol·licitaren aquests de manera unànime. Això es farà constar a l'expedient.
  
Novena. Ordre d'intervenció dels aspirants. Identificació
  
Els aspirants seran convocats per a cada exercici en crida única. La no-presentació d'un aspirant a qualsevol dels exercicis obligatoris, en el moment de ser cridat, determinarà automàticament el decaïment del dret a participar en el mateix exercici i en els successius, i quedarà exclòs, en conseqüència, del procediment selectiu. Es podran examinar els aspirants afectats per aquestes circumstàncies, sempre que no haja acabat la prova corresponent o si ha acabat, quan no es dificulte el desenvolupament de la convocatòria, amb perjudici per a l'interés general o de tercers, en cas de força major degudament justificada i amb absoluta llibertat de criteri per part del tribunal.
  
L'ordre d'intervenció dels aspirants en aquells exercicis que no puguen realitzar-se conjuntament, serà l'alfabètic, i començarà per l'aspirant el primer cognom del qual comence per la lletra insaculada, d'acord amb el resultat del sorteig públic que va tenir lloc amb aquest efecte.
  
El tribunal podrà demanar en qualsevol moment als aspirants que n'acrediten la identitat, per a la qual cosa caldrà de vagen proveïts del document nacional d'identitat.
  
Deu. Llista d'aprovats
  
Acabades les proves selectives, el tribunal farà pública la llista d'aspirants aprovats, si n'hi ha, per ordre de puntuació aconseguida, i elevarà aquesta llista a l'òrgan competent; així mateix, remetrà l'acta de l'última sessió i no podrà declarar que ha superat aquest procediment selectiu un nombre d'aspirants superior al de places convocades.
  
Onze. Presentació de documents
  
Els aspirants proposats pel tribunal hauran d'aportar davant la corporació, en el termini de 20 dies hàbils des que es publique la llista d'aspirants aprovats, els documents acreditatius de les condicions de capacitat i dels requisits exigits en la norma quarta d'aquesta convocatòria.
  
Els aspirants que tinguen la condició de funcionaris de carrera quedaran exempts de justificar documentalment les condicions generals a què fa referència la base quarta, que ja hagen sigut provades per a obtenir l'anterior nomenament. En qualsevol cas, hauran de presentar l'original o la fotocòpia compulsada del nomenament com a funcionari de carrera i el títol acadèmic exigit.
  
Els qui dins del termini indicat, i excepte casos de força major, no presenten la documentació o d'aquesta es dedueix que manquen d'algun dels requisits exigits, no podran ser nomenats funcionaris; açò comportarà la invalidesa de l'actuació de l'interessat i la nul·litat subsegüent dels actes del tribunal en relació a aquest, sense perjudici de la responsabilitat en què haja pogut incórrer per falsedat en la instància.
  
En el supòsit que l'aspirant és exclòs per la no-presentació o falsedat de la documentació, el tribunal podrà proposar addicionalment la inclusió, en el mateix nombre d'exclosos, a aquells que havent superat les proves estiguen fora pel límit establit en la norma primera.
  
Els qui superen les proves selectives acreditaran els coneixements de valencià mitjançant la presentació dels certificats, diplomes o títols que hagen sigut homologats per la Generalitat Valenciana. Els qui no puguen acreditar aquests coneixements es comprometran a la realització dels cursos de perfeccionament que s'organitzen a aquest fi.
  
Dotze. Nomenament
  
Una vegada complits els requisits precedents, s'efectuarà el nomenament dels aspirants proposats, que hauran de prendre possessió del càrrec en el termini de 30 dies, comptadors des de l'endemà de la notificació del nomenament.
  
Tretze. Incidències
  
El tribunal queda autoritzat per a resoldre els dubtes que es presenten i prendre els acords necessaris per al bon ordre del procés selectiu en tot allò que no estableixen aquestes bases.
  
Catorze. Normativa i recursos
  
14.1 La convocatòria es regirà, en allò que no estableixen aquestes bases, per la normativa bàsica estatal sobre la funció pública continguda en la Llei 30/1984, de 2 d'agost, modificada per la Llei 22/1993, de 29 de desembre, en el Text Refós aprovat pel Reial Decret Legislatiu 781/1986, de 18 d'abril; el Reial Decret 896/1991, de 7 de juny, com també per la normativa autonòmica valenciana sobre la funció pública; el Decret 69/1986, de 2 de juny, i altres normes reglamentàries.
  
14.2 Contra aquestes bases, l'acord aprovatori de les quals és definitiu en la via administrativa, els interessats legitimats poden interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la publicació de l'extracte d'aquestes en el Boletín Oficial del Estado. Prèviament a la interposició del dit recurs, caldrà comunicar aquesta interposició a l'òrgan administratiu municipal autor de l'acte, segons estableix l'article 110.3 de la Llei de Règim Jurídic de les Administracions Públiques i del Procediment Administratiu Comú. Tot això sense perjudici de poder interposar qualsevol altre recurs o acció escaient.
  
14.3 Contra els actes administratius definitius que es deriven de les bases, els interessats poden interposar els oportuns recursos, en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa de 1956.
  
14.4 Si es presentara alguna al·legació, suggeriment, reclamació o petició de revisió per escrit sobre la puntuació atorgada pel tribunal o una altra circumstància relativa al desenvolupament de les proves, durant els cinc dies següents a la publicació de les puntuacions de cada prova o exercici, el tribunal decidirà sobre aquestes en la següent sessió i ho indicarà en la corresponent acta, tot això sense perjudici del que estableix la base 14 pel que fa a la interposició de recursos, que es regirà per les normes generals sobre procediment i règim jurídic de les administracions públiques.
  
Quinze. Publicació
  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana i l'anunci de la convocatòria en extracte en el Boletín Oficial del Estado.
  
Normes específiques
  
Primera. Qualificació dels exercicis
  
Es qualificaran els dos primers exercicis com a apte o no apte, i el tercer, quart i cinqué fins a un màxim de 10 punts; seran eliminats els aspirants que no aconseguisquen un mínim de 5 punts en cadascun d'aquests.
  
El tribunal qualificador queda facultat per a determinar el nivell mínim exigit per a l'obtenció de les esmentades qualificacions, d'acord amb el sistema de valoració que s'adopte en cada prova.
  
Segona. Qualificació definitiva
  
La qualificació definitiva dels aspirants que hagueren superat els exercicis, estarà determinada per la suma de les qualificacions parcials. En els supòsits de puntuacions iguals, els empats es resoldran tenint en compte la major puntuació obtinguda en el quart exercici; en cas de persistir l'empat, es considerarà la puntuació de l'exercici i posteriorment a la puntuació del cinqué exercici i si encara persistira l'empat, aquest es resoldrà a favor de l'aspirant de major edat.
  
Tercera. Proves específiques
  
Per als dos torns:
  
1. Primer exercici. De caràcter obligatori i eliminatori. Proves físiques.
  
Consistirà a superar les proves d'aptitud física, el contingut i les marques mínimes de les proves s'indiquen en l'annex III; es declararan no aptes els aspirants que no superen almenys tres de les quatre proves que s'especifiquen en l'annex esmentat.
  
La qualificació d'aquest exercici serà d'apte o no apte.
  
El tribunal de l'oposició podrà realitzar proves de consum d'estimulants o de qualsevol tipus de dopatge, segons les normes del Consell Superior d'Esports (BOE de 31 de gener de 1995) i quedaran eliminats de l'oposició els aspirants que donen positiu.
  
2. Segon exercici. De caràcter obligatori i eliminatori. Aptitud mèdica i intel·lectual.
  
Constarà de dues parts:
  
1. Proves tipus test i entrevista adreçades a valorar les actituds i aptituds de l'aspirant per a l'exercici del lloc de treball d'oficial de bombers, d'acord amb el barem recollit en l'annex II.
  
Per al plantejament i la correcció d'aquesta prova, com també per a la realització de les entrevistes, el tribunal estarà necessàriament assistit per almenys un llicenciat en Psicologia.
  
2. Reconeixement mèdic que realitzarà el tribunal mèdic que es designe a aquest efecte; podran efectuar-se totes les proves clíniques, analítiques o complementàries o de qualsevol altre classe que es consideren necessàries per a comprovar que l'opositor no està inclòs en el quadre mèdic d'exclusions que figura en l'annex I. L'opositor firmarà l'autorització per a sotmetre's a aquestes proves. La negativa de l'aspirant suposarà l'exclusió del procés selectiu.
  
Les dues proves que formen part d'aquest segon exercici es qualificaran com a apte o no apte.
  
3. Tercer exercici. De caràcter obligatori i eliminatori. Prova teòrica.
  
Consistirà a contestar per escrit un qüestionari de 100 preguntes, amb respostes alternatives, tipus test, relacionat amb el temari que s'indica en l'annex IV.
  
Aquest exercici es qualificarà de 0 a 10 punts, i caldrà aconseguir un mínim de 5 punts per a superar aquest.
  
4. Quart exercici. De caràcter obligatori i eliminatori. Prova pràctica.
  
Consistirà en la resolució d'un màxim de quatre proves pràctiques, informes o projectes, relacionats amb els temes que hi ha a l'annex IV i amb les funcions que ha d'exercir l'oficial de bombers.
  
La qualificació final d'aquest exercici serà de 0 a 10 punts, i s'obtindrà la mitjana aritmètica de les qualificacions atorgades a cada prova, i caldrà aconseguir un mínim de 5 punts per a superar aquest exercici.
  
No obstant això, no es calcularà la mitjana aritmètica en el cas que en alguna de les proves s'obtinguera una puntuació inferior a 2,5 punts, en aquest cas l'interessat quedarà eliminat automàticament del procés selectiu.
  
5. Cinqué exercici. De caràcter obligatori i eliminatori.
  
Consistirà en l'exposició oral de les proves pràctiques de l'exercici anterior, amb la contestació de les qüestions que li plantege el tribunal en relació amb l'exposició efectuada i el temari que figura a l'annex IV.
  
Aquest exercici es qualificarà de 0 a 10 punts, i seran eliminats els aspirants que no aconseguisquen un mínim de 5 punts.
  
ANNEX I
  
Quadre d'exclusions mèdiques:
  
L'aspirant ha d'estar exempt de qualsevol malaltia orgànica, seqüela d'accident i deficiència física o psíquica que puga constituir una dificultat en la pràctica professional, tenint com a base els criteris que s'indiquen a continuació:
  
1. Oftalmologia.
  
No patir:
  
- Disminucions de l'agudesa visual inferiors a 1/2 en l'ull millor i 1/4 en l'ull pitjor mesurada sense correcció.
  
- Retinosi pigmentària.
  
- Hemeralopia.
  
- Hemianòpsia.
  
- Diplopia.
  
- Discromatòpsies importants.
  
- Glaucoma evolucionat.
  
- Subluxació del cristal·lí.
  
- Distròfia corneal progressiva o amb disminució de l'agudesa visual inferior a la permesa.
  
- Queratitis crònica.
  
- Alteracions oculomotores importants.
  
- Parpelles: qualsevol patologia o defecte que impedisca la protecció de l'ull a la intempèrie.
  
- Tumors oculars.
  
- Amputació important del camp visual en ambdós ulls.
  
- Queratotomia radial.
  
2. Otorinolaringologia.
  
No patir:
  
- No s'admetrà audífon.
  
- L'agudesa auditiva bilateral, admetent pèrdues d'entre 1.000 i 3.000 hertzs a 35 decibels o de 4.000 hertzs a 45 decibels.
  
- Vertigen de qualsevol etiologia.
  
- Dificultats importants de la fonació.
  
- Perforació timpànica.
  
3. Aparell locomotor.
  
No patir:
  
- Malalties i limitacions de moviments; no s'admetran graus de mobilitat inferiors a:
  
a) Extremitats superiors.
  
- Muscle:
  
Elevació progressiva en antgeversió fins a 180º.
  
Abducció fins a 120º.
  
Dinamometria escapular menys de 25 quilos.
  
- Colze:
  
Flexió fins a 140º.
  
Extensió fins a 0º.
  
Supinopronació de 0º a 180º.
  
Canell:
  
- Flexoextensió fins a 120º.
  
- Mans i dits:
  
Dinamometria: no inferior a 30 quilograms en qualsevol de les mans.
  
Qualsevol falta o pèrdua del primer dit íntegre d'una mà, quan no estiga conservada la pinça.
  
No s'admetrà la pèrdua de 2 falanges en els 3r, 4t o 5é dit.
  
B) Extremitats inferiors:
  
- Maluc:
  
Flexió fins a 120º.
  
Extensió fins a 10º (més enllà de 0º).
  
Tenir una extremitat inferior més curta que l'altra (major d'1,5 cm).
  
- Genoll:
  
Extensió completa.
  
Flexió fina a 130º.
  
Laxitud lligamentosa patològica.
  
- Turmell:
  
Flexoextensió dorsoplantar fins a 45º.
  
- Peu:
  
Alteracions musculoesquelètiques que impedisquen o dificulten les funcions pròpies.
  
c) Columna vertebral:
  
- Escoliosi major de 10º.
  
- Hèrnia discal.
  
- Costella accessòria que produïsca robo de subclàvia.
  
d) Malalties diverses:
  
- Fractures que deixen seqüeles i dificulten la funció.
  
- Osteomielitis.
  
- Osteoporosi.
  
- Condromalàcia.
  
- Artritis.
  
- Luxació recividant.
  
- Paràlisi muscular.
  
- Miotonia congènita.
  
- Espondilolistesi a grau u.
  
- Qualsevol altra malaltia o alteració osteomuscular que limite la mobilitat dificultant les funcions corresponents.
  
4. Aparell digestiu.
  
No patir:
  
- Cirrosi.
  
- Hepatopaties cròniques.
  
- Pancreatitis crònica.
  
- Úlcera sagnant recidivant.
  
- Qualsevol patologia de l'aparell digestiu o intervencions quirúrgiques que presenten seqüeles funcionals amb repercussions orgàniques i que incidisquen negativament en l'exercici del treball.
  
- Hepatopaties agudes amb repercussió enzimàtica important.
  
5. Aparell respiratori.
  
No patir:
  
- Disminució del VEMS per davall del 80%.
  
- EPOC.
  
- Asma bronquial.
  
- Atelèctasi.
  
- Enfisema.
  
- Pneumotòrax recidivant.
  
- Uns altres processos respiratoris que incidisquen negativament en les pràctiques físiques que s'han de realitzar i en les tasques específiques.
  
6. Aparell cardiovascular.
  
No patir:
  
- Hipertensió arterial major de 155/95 mmHg.
  
- Insuficiència cardíaca.
  
- Infart de miocardi, ni haver-lo patit anteriorment.
  
- Coronaripaties.
  
- Arítmies importants.
  
- Taquicàrdia sinusal permanent de més de 120 batecs por minut.
  
- Flutter.
  
- Fibrilació.
  
- Síndrome de preexcitació.
  
- Bloqueig auriculoventricular de 2º o 3º.
  
- Extrasístoles patològics.
  
- Valvulopaties.
  
- No s'admetran pròtesis valvulars.
  
- Aneurismes cardíacs o de grans vasos.
  
- Insuficiència arterial perifèrica.
  
- Insuficiència venosa perifèrica que produïsca signes d'èxtasi o alteracions tròfiques varicoses importants.
  
- Seqüeles postroboembòliques.
  
- Defectes i deformacions dels dits i/o mans produïts per problemes de circulació que siguen simptomàtics o dificulten la realització satisfactòria de les funcions.
  
7. Sistema nerviós central.
  
No patir:
  
- Parkinson, corea o bal·lisme.
  
- Epilèpsia.
  
- Esclerosi múltiple.
  
- Atàxia.
  
- Arterioesclerosi cerebral simptomàtica.
  
- Vertigen d'origen central.
  
- Alteracions psiquiàtriques de base.
  
- Qualsevol grau d'hipoòsmia.
  
8. Pell i fàneres.
  
No patir:
  
- Cicatrius que produïsquen cap limitació funcional important, i aquells processos patològics que, a judici del tribunal limiten o s'agreugen con l'exercici de la funció.
  
9. Altres processos patològics que impedisquen el normal desenvolupament de les funcions corresponents.
  
No patir:
  
- Diabetis tipus I o II.
  
- Diabetis insípida.
  
- Malaltia de Cushing.
  
- Malaltia d'Addison.
  
- Insuficiència renal crònica.
  
- Malalties renals evolutives.
  
- Hemopaties cròniques greus.
  
- Proves analítiques compatibles amb patologia de base.
  
- Tumors malignes invalidants.
  
- Tuberculosi.
  
- Hèrnia inguinal.
  
- Anàlisi d'orina: albuminúria i/o cilindrúria importants.
  
- Qualsevol malaltia infecciosa (vírica, bacteriana, micòtica o parasitària crònica i rebel al tracte).
  
10. Ni alcoholisme ni drogodependència.
  
11. Qualsevol altre procés patològic que a judici del tribunal mèdic dificulte o impedisca el desenvolupament de les funcions.
  
ANNEX II
  
Descripció dels factors que s'han de mesurar en el test psicotècnic.
  
1. Aptituds mentals.
  
Raonament verbal. Com el seu nom indica, constitueix una mesura de l'aptitud per a comprendre conceptes expressats a través de la paraula. Aprecia més la capacitat per a abstraure, generalitzar i pensar de manera constructiva.
  
Constitueix un valuós índex del nivell ocupacional a què un subjecte pot aspirar, ja que en molts treballs hi ha una relació positiva entre el nivell de responsabilitat que tenen assignat i el grau de profunditat amb què cal que siguen compreses les idees expressades verbalment.
  
Raonament abstracte. Intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test de raonament abstracte no substitueix adequadament el raonament verbal, però hi pot servir com a element de confrontació.
  
Rapidesa i precisió perceptiva. És una anàlisi ràpida de situacions complexes, creada per a mesurar la rapidesa de respostes en activitats de tipus perceptiu.
  
Atenció i resistència a la fatiga. És una prova que exigeix una gran concentració i resistència a la monotonia. En conseqüència, aquest instrument pot apreciar l'aptitud o capacitat per a concentrar-se en activitats, la principal característica de les quals és la rapidesa perceptiva, junt amb l'atenció continuada.
  
Agilitat mental. Capacitat per a comprendre situacions, les relacions que existeixen entre elles, poder captar les estructures d'aquestes relacions i tenir un mètode sistemàtic de raonament.
  
Memòria visual. Capacitat per a recordar situacions a través del sentit de la vista.
  
Característiques del test aptitudinal:
  
Puntuacions decils. Nivells uniformes aconsellables:
  
- Raonament verbal: 6
  
- Raonament abstracte: 5,5
  
- Rapidesa i precisió perceptiva: 5
  
- Atenció i resistència a la fatiga: 6
  
- Agilitat mental: 6
  
- Memòria visual: 6
  
2. Personalitat.
  
Sentit de la disciplina i de l'autoritat. Conformitat davant les normes i demandes dels seus superiors. Persona que sol ser sòbria i digna de confiança, i també dominada pel sentit del deure, perseverant, responsable i organitzada.
  
Sentit de la iniciativa. Persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.
  
Seguretat en si mateix. Fermesa personal. Capacitat pràctica i realista. La confiança en si mateix i la seua capacitat per a tractar amb coses és madura i poc ansiosa, és flexible i segura.
  
Desenvolupament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperadores amb els companys.
  
Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions. Persona amb molt de control de les seues emocions i de la seua conducta en general. Prudent i oberta a l'àmbit social. Fa palés el que comunament es coneix com a «respecte a si mateix», té en compte la reputació social.
  
Serenitat. Persona asserenada, relaxada i tranquil·la.
  
Capacitat empàtica i de maneig de la relació interpersonal. Persona socialment desimbolta, no inhibida, amb bona capacitat per a aconseguir i mantenir contactes personals.
  
Neutralitat efectiva en l'exercici professional. Persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes, fent el que és acceptat i idoni.
  
Capacitat d'automotivació. Capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'hi lliura.
  
Característiques del test actitudinal:
  
Per a l'avaluació de les proves d'actitud són factors preferents que s'han de tenir en compte, d'acord amb l'ordre d'importància que tot seguit s'assenyala, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres d'anàloga significació als anteriorment esmentats.
  
3. Caldrà realitzar una anàlisi global de l'estructura de la personalitat, pel que fa al perfil establit; el resultat de les proves s'hauran de contrastar-se mitjançant una entrevista.
  
La qualificació d'aquest exercici serà d'apte o no apte, i l'aspirant haurà de superar com a mínim, en el cas dels factors aptitudinals, quatre dels sis factors que cal mesurar. Haurà de superar en tots els casos el factor d'agilitat mental.
  
ANNEX III
  
Proves físiques.
  
1. Salt de longitud amb carrera: homes 3,25 metres; dones 2,70 metres.
  
2. Carrera de resistència en 1.000 metres: homes 5 minuts 30 segons; dones 6 minuts.
  
3. Natació en 50 metres: homes 1 minut 25 segons; dones 1 minut 35 segons.
  
4. Prova de resistència abdominal en un temps no superior als 90 segons; els homes hauran de fer 20 abdominals i les dones n'hauran de fer 15.
  
S'ha de fer sota les condicions següents:
  
a) Posició inicial: en posició supina (boca cap amunt) amb les mans entrellaçades per darrere del cap i els genolls flexionats a 90º aproximadament.
  
b) No existeix cap punt de recolzament per als peus, ja que açò implicaria la posada en acció del recte anterior de la cuixa i psoes ilíac.
  
c) En cada repetició, la persona aspirant haurà de pujar el tronc fins a la vertical, mantenint les mans entrellaçades darrere del cap i tornar a la posició inicial, encara que no caldrà que la regió dorsal de l'esquena contacte amb el sòl en cada repetició.
  
d) La velocitat d'execució no és important, per la qual cosa el temps serà raonablement ampli, sense excedir en cap cas els 90?.
  
e) Dins del temps per a la realització de la prova, l'aspirant podrà realitzar breus parades de recuperació.
  
f) Es comptabilitzaran totes les repeticions correctes efectuades durant els 90- de la prova.
  
La qualificació d'aquest exercici serà d'apte o no apte, i caldrà superar almenys tres proves per a ser qualificat com a apte.
  
ANNEX IV
  
Programa
  
Tema 1. La Constitució espanyola de 1978. Principis generals.
  
Tema 2. Drets i deures fonamentals dels espanyols.
  
Tema 3. La corona. Les Corts Generals.
  
Tema 4. El govern i l'administració. El poder judicial.
  
Tema 5. Organització territorial de l'estat. Els estatuts d'autonomia. El seu significat. Especial referència a l'Estatut d'Autonomia de la Comunitat Valenciana: principis generals i organització.
  
Tema 6. Fonts del dret públic. La llei: classes. El reglament: classes. Altres fonts del dret administratiu.
  
Tema 7. Principis generals del procediment administratiu. Normes reguladores. Dies i hores hàbils, còmput de terminis. Recepció i registre de documents.
  
Tema 8. Fases del procediment administratiu general. El silenci administratiu. La teoria de la invalidesa de l'acte administratiu. Actes nuls i anul·lables. Convalidació. Revisió d'ofici.
  
Tema 9. Els recursos administratius. Classes: recurs ordinari, recurs de revisió. El recurs contenciós administratiu.
  
Tema 10. Règim local espanyol. Principis constitucionals.
  
Tema 11. La província en el règim local. Organització provincial. Competències.
  
Tema 12. El municipi. El terme municipal. La població. L'empadronament. Consideració especial del veí. Informació i participació ciutadana. Organització municipal. Competències.
  
Tema 13. Personal al servei de l'administració local. La funció pública local i la seua organització. Drets i deures dels funcionaris públics locals. Incompatibilitats. Règim disciplinari.
  
Tema 14. Principis generals i classes de contractes administratius en l'esfera local. La selecció del contractista. Drets i deures dels contractistes i de l'administració.
  
Tema 15. Les formes d'activitat de les entitats locals. La intervenció administrativa en l'activitat privada. Procediment d'atorgament de llicències.
  
Tema 16. El servei públic en l'esfera local. Les maneres de gestió dels serveis. Consideració especial de la concessió.
  
Tema 17. Funcionament dels òrgans col·legiats locals. Convocatòria i ordre del dia. Requisits de constitució. Votacions. Actes i certificats d'acords.
  
Tema 18. Hisendes locals. Classificació dels ingressos.
  
Tema 19. Terreny de cimentació. Generalitats. Classificació dels terrenys. Característiques físiques i mecàniques. Comportament del terreny, pressions admissibles. Assentaments: causes, tipus, evolució i mesures correctores. El terreny al municipi de València: característiques generals.
  
Tema 20. Cimentació. Generalitats. Classificació de les cimentacions. Cimentacions superficials: tipus i característiques. Murs de contenció: tipus i característiques. Lesions en cimentació: tipus, símptomes i mesures correctores o de consolidació.
  
Tema 21. Estructures. Generalitats. Classificació de les estructures. Estabilitat i forma de les estructures de sustentació. Estàtica dels elements estructurals: pilars, bigues, unions, pòrtics senzills i múltiples.
  
Tema 22. Estructura de fàbrica. Generalitats. Característiques, comportament i estàtica dels elements estructurals de fàbrica: pilars, bigues, arcs i voltes. Lesions: tipus, símptomes i mesures correctores. Comportament i protecció davant del foc.
  
Tema 23. Estructures de fusta. Generalitats. Característiques, comportament i estàtica dels elements estructurals de fusta: pilars i bigues. Lesions: tipus, símptomes i mesures correctores. Comportament i protecció davant del foc.
  
Tema 24. Estructures de formigó armat. Generalitats. Característiques i estàtica dels elements estructurals de formigó armat: pilars, bigues, lloses i arcs. Lesions: tipus, símptomes i mesures correctores. Comportament i protecció davant del foc.
  
Tema 25. Estructures d'acer. Generalitats. Característiques i estàtica dels elements estructurals d'acer: pilars i bigues. Lesions: tipus, símptomes i mesures correctores. Comportament i protecció davant del foc.
  
Tema 26. Estructures mixtes. Generalitats. Comportament de les estructures i de les unions entre elements estructurals de diferents característiques: fàbrica-fusta, formigó-acer, fàbrica-formigó, fàbrica-acer, etcètera. Lesions: tipus, símptomes i mesures correctores.
  
Tema 27. Estructures de coberta. Generalitats. Característiques, comportament i estàtica dels elements estructurals específics per a cobertes: cintres, voltes, arcs, lloses, etcètera. Lesions: tipus, símptomes i mesures correctores. Comportament i protecció davant del foc.
  
Tema 28. Ruïna d'edificis. Definició de ruïna, classes i característiques d'aquestes. Avaluació de lesions en edificis. Actuacions. Àmbit legal.
  
Tema 29. Elements constructius i materials. Característiques generals, materials i tipus de murs i barandats de tancament i distribució, escales, sostres o pisos, cobertes, fusteria interior i exterior, materials aïllants, revestiments, paviments, etcètera.
  
Tema 30. Instal·lacions generals. Característiques generals, materials i tipus d'instal·lacions de: fontaneria, sanejament, ventilació, gas, electricitat, ascensors, calefacció, aire condicionat, etcètera.
  
Tema 31. Instal·lacions de protecció contra incendis. Característiques generals, materials i tipus d'instal·lacions de: hidrants, columna seca, boques d'incendi equipades, extintors, ruixadors, detectors d'incendi, alarma d'incendis, etcètera.
  
Tema 32. Norma bàsica de l'edificació. Condicions de protecció contra incendis. NBE-CPI 96. Conceptes i condicions de caràcter general.
  
Tema 33. Ordenança municipal de protecció contra incendis en els edificis (Ajuntament de València OMPI 95).
  
Tema 34. Reglament d'Instal·lacions de Protecció contra Incendis (Reial Decret 1.942/1993).
  
Tema 35. Reglament General de Policia d'Espectacles Públics i Activitats Recreatives (Reial Decret 2.816/1982).
  
Tema 36. Activitats qualificades com a perilloses. Conceptes generals i mesures en matèria de protecció contra incendis en les activitats qualificades com a perilloses, en el Reglament d'Activitats Molestes, Insalubres, Nocives i Perilloses i en les Ordenances d'Usos i Activitats de l'Ajuntament de València.
  
Tema 37. Reglament d'Instal·lacions Petrolíferes (Reial Decret 2.085/1994). Conceptes generals i mesures en matèria de protecció contra incendis en les instal·lacions i emmagatzematge de productes carburants i combustibles líquids.
  
Tema 38. Pla General d'Ordenació Urbana de València. Consideracions generals. Esquema de distribució territorial. Zonificació i tipologies arquitectòniques. Esquema viari. Comunicacions i transports.
  
Tema 39. Mecànica de materials. Propietats mecàniques. Duresa. Elasticitat. Plasticitat. Mal·leabilitat. Ductilitat. Resistència a la ruptura. Renacidad. Fragilitat. Resiliència. Processos mecànics. Fosa. Conformats: tipus. Mecanitzats: tipus. Soldadura: tipus. Soldatge.
  
Tema 40. Resistència de materials. Conceptes bàsics. Esforç. Tensor esforços. Deformació. Tensor de deformació. Relació entre esforç i deformació. Elasticitat: Llei de Hooke. Principi de superposició. Mòdul d'elasticitat. Principi de Saint-Venant. Deformacions i tensors d'origen tèrmic. Potencial intern o energia de deformació.
  
Tema 41. Resistència materials. Tipus de sol·licitacions. Tracció. Compressió. Flexió pura. Flexió simple. Flexió composta. Bombament. Torsió. Talladura. Estàtica. Forces centres de gravetat. Moments. Moment flector. Moment d'inèrcia. Moment resistent. Estàtica gràfica. Representació. Composició de forces. Polígons funiculars. Determinació de moments.
  
Tema 42. Mecànica fluïts. Definició i classificació. Definició de fluït. Propietats dels fluïts. L'atmosfera. L'aigua. Hidrostàtica. Principi de Pascal. Definició de pressió. Equació fonamental de la hidrostàtica. Mesura de pressions: instruments. Aplicacions a l'estàtica de fluïts.
  
Esforços sobre superfícies submergides. Empenta i flotació. Principi d'Arquimedes. Equilibris.
  
Tema 43. Hidrodinàmica. Definició. Equació de Bernoulli generalitzada. Equació de continuïtat. Equació de Torricelli: coeficient de descàrrega. Flux de fluïts en canonades. Conduccions d'aigua. Flux laminar i turbulent. Número de Reynols. Sistemes de canonades i conductes tancats. Resistència i pèrdues primàries i secundàries. Pèrdues de càrrega. Xarxes de distribució. Foronomia. Equació general de desguassament per orificis, tubs i toveres. Efecte Venturi. Cop ariet. Reaccions en elements finals de les instal·lacions. Parts d'una instal·lació. Tipus d'instal·lació. Elements d'una instal·lació.
  
Tema 44. Màquines hidràuliques. Definició. Tipus. Bombes i turbines. Elements constitutius i constructius d'una bomba. Bombes centrífugues. Elements. Tipus de rodet. Aspiració. Operacions de encebament: tipus. Mètodes d'instal·lació. Operacions amb bombes. Altura útil. Pèrdues i rendiments d'una bomba. Cavitació en una bomba. Càlcul de la pressió en bomba per a instal·lacions.
  
Tema 45. Química bàsica. Concepte de matèria i energia: principis de conservació. La matèria. Propietats físiques i químiques. Estats de la matèria. Teoria cinètica dels gasos. Substància. Compostos. Elements. Mescles. Solucions. Teoria atòmica: models. Partícules subatòmiques. Formulació química. Taula periòdica. Estequiometria. Enllaços químics: iònic, covalent, metàl·lic, dissolucions reaccions químiques. Oxidació i reducció. Electròlisi.
  
Tema 46. Termodinàmica química. Definició. Calor i temperatura. Sistemes termodinàmics. Primer principi de la termodinàmica. Energia interna. Entalpia. Calorimetria. Calor de reacció. Calor de formació. Calor de conducció. Segona llei de la termodinàmica. Entropia.
  
Tema 47. Operacions bàsiques en química. Concepte i generalitats. Transport fluïts. Transmissió de calor. Evaporació. Destil·lació. Rectificació. Dessecació. Humificació. Absorció. Filtrat. Desintegració i trituració.
  
Tema 48. Química orgànica. Matèries primeres. Hidrocarburs. Alcans. Olefines. Acetilènics. Aromàtics. Compostos oxigenats. Alcohols. Fenols. Èsters. Compostos carbonílics. Àcids carboxílics. Compostos nitrogenats. Amines. Amides nítriques. Monòmers i polímers.
  
Tema 49. Energia elèctrica. Generació. Centrals elèctriques. Classificació. Instal·lacions bàsiques. Instal·lacions auxiliars. Quadres i equips de control. Proteccions. Transformació elèctrica. Conceptes bàsics. Subestacions elèctriques. Centres de transformació.
  
Tema 50. Transport i distribució elèctrica. Línies d'alta tensió. Línies de baixa tensió. Instal·lacions de baixa tensió. Tipus. Aparells de comandament i maniobra. Aparells y relés de protecció. Altres sistemes de protecció.
  
Tema 51. Principis bàsics de la Física Atòmica i Nuclear. Estructura de la matèria: elements que la componen, elements químics i isòtops. Nuclis i reaccions nuclears: tipus de radiació, lleis de la desintegració radioactiva, la fissió, reacció en cadena. Interacció de la radiació amb la matèria: raigs alfa, raigs beta, raigs gamma, neutrons.
  
Tema 52. Informàtica. Generalitats. Concepte de maquinari i programari. Maquinari. Estructura bàsica dels computadors: unitats funcionals. Memòries: conceptes bàsics, característiques, tipus. Interfícies. Perifèrics: tipus.
  
Tema 53. Programari: concepte de programa. Algoritme. Diagrames de flux. Llenguatges de programació. Llenguatge màquina. Llenguatge d'acoblament. Compiladors. Intèrprets. Sistemes operatius: monousuari i multiusuari. Llenguatges d'alt nivell. Fitxers. Directoris. Base de dades.
  
Tema 54. Telecomunicacions. Conceptes bàsics. Sistemes de telecomunicació. Serveis de telecomunicació. Comunicació sincrona i asincrona. Sistemes de transmissió. Tipus d'enllaç. Arquitectura de les xarxes de comunicació.
  
Tema 55. Tipus de xarxes de comunicació. El servei telefònic. Servei de transmissió de dades. Serveis telemàtics. Serveis de comunicació de computadores: xarxes d'ordinadors. Serveis de radiocomunicació. Normalització de les comunicacions: organismes .
  
Tema 56. El foc. Procés d'oxidació. Procés de combustió. Classificació dels focs.
  
Tema 57. Gasos de la combustió. Fums. Flames. Resum gràfic.
  
Tema 58. Procés de l'incendi. Factors que en determinen el desenvolupament. Càrrega de foc. Ventilació. Geometria del recinte.
  
Tema 59. Deflagracions. Definició causa i efecte. Mesures de prevenció. Explosions. Característiques de les matèries explosives.
  
Tema 60. Mesures preventives. Tècniques d'extinció i normes d'actuació en: incendi en edifici o establiment, segons l'ús possible (industrial, emmagatzematge, habitatge, etcètera). Incendi en transports de mercaderies (ferrocarril, vaixell, camió). Incendis forestals.
  
Tema 61. Vehicles dels serveis contra incendis. Tipus. Funcions i camps d'aplicació. Principals components de cada tipus de vehicle.
  
Tema 62. Equips personals especials: peces de protecció (equip personal de treball, equip personal d'intervenció, vestits d'aproximació i penetració al foc, vestits de protecció química).
  
I equips de protecció respiratòria (aparells que depenen de l'atmosfera ambient, aparells independents de l'atmosfera ambient, compressors d'aire respirable fixos, portàtils i remolcables amb equip de mànega).
  
Tema 63. Elements per a instal·lacions hidràuliques (bombes de vehicle, motobombes, turbobombes, electrobombes, elements d'aspiració, elements d'impulsió, peces d'acoblament, hidrants, columnes seques, de biaix, llances, escumes, tipus, elements per a la producció d'escumes).
  
Tema 64. Equips d'il·luminació i senyalització (grups electrògens: fixos, portàtils, remolcables; equips d'il·luminació; equips de senyalització). Equips especials per a mercaderies perilloses (equips tapafuites; equips de transvasament i recuperació; accessoris). Útils i ferramentes diverses del servei.
  
Tema 65. Aparells de mesurament i equips de comunicació. Aparells per a la detecció de gasos: tubs colormètrics. Explosímetres, detectors combinats i d'altres gasos. Mesuradors de radioactivitat: detectors de radiacions, dosímetres. Aparells d'alarma personal. Termografia: detectors de punts calents, càmeres de visió tèrmica.
  
Tema 66. Mercaderies perilloses. Classificació i identificació de les mercaderies perilloses. Número ONU. Número de perill. Etiquetes de perill. Obtenció d'informació a partir de les fitxes d'intervenció davant d'accidents de MM PP.
  
Tema 67. Intervenció. Classificació de les emergències. Normes generals d'actuació davant d'un líquid inflamable, gasos liquats del petroli, tòxics i corrosius i gasos en recipients a pressió. Actuació en instal·lacions d'ús radioactiu.
  
Tema 68. Protecció personal. Nivells de protecció personal en les actuacions a què es fa referència al tema anterior. Distància de seguretat. Zones d'intervenció. Control del personal actuant.
  
Tema 69. Organització de l'evacuació dels ferits. Criteris operatius i coordinació de mitjans.
  
Tema 70. Factors de risc laboral en els cossos de bombers: prevenció.
  
Tema 71. Rescat i transport d'accidentats. Tècniques, material i vehicles.
  
Tema 72. Comportaments col·lectius. Concepte i classificació. Possibilitats d'intervenció en els fenòmens col·lectius.
  
Tema 73. El comportament en els desastres. Conductes en les distintes fases d'una catàstrofe. Efectes i conseqüències de les catàstrofes en les persones. El pànic. Reacció davant d'una situació de desastre.
  
Tema 74. La comunicació i la informació. Procés de la comunicació ascendent, descendent, horitzontal. La distorsió.
  
Tema 75. Llei sobre Prevenció de Riscos Laborals.
  
Tema 76. La norma bàsica de Protecció Civil. Anàlisi competencial.
  
Tema 77. El Pla Territorial d'Emergència de la Comunitat Valenciana.
  
Tema 78. El Pla Territorial d'Emergència de la Ciutat de València.
  
Tema 79. Plans sectorials.
  
Tema 80. Plans d'actuació municipal i protocol d'actuació municipal.
  
Tema 81. El comandament. Característiques del comandament. Funcions fonamentals del comandament.
  
Tema 82. La planificació. Naturalesa i propòsit de la planificació. Tipus de plans. Importància de la planificació. Etapes. Flexibilitat.
  
Tema 83. Els objectius. Selecció d'objectius. Objectius a curt i llarg termini.
  
Tema 84. L'organització. Concepte d'organització. Activitats tipus en tota organització. Organització formal i informal. Tipus d'esquemes d'organització o organigrames.
  
Tema 85. El desenvolupament de personal. Definició. Importància en el desenvolupament de personal. El desenvolupament de personal i el ensinistrament.
  
Tema 86. La direcció. El principi d'unitat de comandament. Orientació. Emissió d'ordres. Tècniques. Formalitat. La coordinació. Principis de coordinació. Tècniques de coordinació.
  
Tema 87. Autoritat i delegació. Fonts de l'autoritat. Delegació d'autoritat. Principis de la delegació. Recuperació de l'autoritat delegada.
  
Tema 88. La responsabilitat. Responsabilitat i delegació. Concepte de retre comptes.
  
Tema 89. La motivació. Necessitat de la motivació. Tipus de motivació. Resultats de la motivació. Condicions d'un bon sistema de motivació.
  
Tema 90. El control. Concepte. Processos bàsics de control. Planificació i control dels procediments.